เมื่อวานผ่านบ้านโป่งช่วงอาหารเย็นพอดิบพอดี
มีร้านให้เลือกมากมาย โดยเฉพาะอย่างยิ่ง ร้านก๋วยเตี๋ยว แต่เนื่องจากไม่ได้กินผัดไทมานานมากแล้ว เราเลยเลือกร้านนี้
เราจอดรถที่ถนนริมเขื่อนแล้วเดินตามแผนที่มาเรื่อยๆค่ะ ร้านนี้ไม่มีที่จอดนะ ต้องจอดริมถนน ว่างแล้วจอดเลย
พอมาถึงเราไม่มีที่นั่งค่ะ คนยืนรอเยอะมาก มองเข้าไปในร้านยังไม่มีใครได้ซักโต๊ะ แต่ไม่เป็นไร เราพร้อมรอ ซักพักเราก็ได้โต๊ะหน้าร้านค่ะ 
คนทำมีคนเดียวคือป้า ส่วนลุงจะคอยเก็บโต๊ะ รับออเดอร์ และเสิร์ฟน้ำ น้ำต้องสั่งนะ จะมีน้ำหวานแล้วก็ถ้าสั่งน้ำแข็งเปล่า แก้วละบาท จะมีน้ำชาใบเตยหอมๆให้ดื่มด้วย
เราสั่งผัดไทธรรมดาไป สรุปรสชาตินะคะ ไม่ได้เข้มข้นมาก เราบีบมะนาวกับเติมพริกก็โอเคนะ
ผัดไม่เละไม่แฉะมาก
ปล ที่ร้านมีขนมเบื้องญวนกับก๋วยเตี๋ยวหลอดด้วยนะ แต่เราไม่ได้ลอง
ป้าความจำดีมาก ออเดอร์เป๊ะ ไม่มีข้ามคิวทั้งสั่งกลับบ้านและกินที่ร้าน ออเดอร์พิเศษได้หมด ไม่พริก ไม่ผัก ไม่มีบ่นด้วย
สรุป ชอบค่ะ หักคะแนนตรงยุงเยอะไปหน่อย